3. Kašmirin tämänhetkinen tilanne ja tulevaisuudennäkymät (äänestys) 
- Nicholson of Winterbournen mietintö
- Ennen tarkistuksesta 5 toimitettua äänestystä:
Charles Tannock
(EN) Arvoisa puhemies, esitän suullista tarkistusta, jolla kohdasta poistetaan sana "vielä".
(Suullinen tarkistus hylättiin.)
- Ennen tarkistuksesta 11 toimitettua äänestystä:
Jo Leinen
(EN) Tarkistuksen teksti kuuluu seuraavasti: "kehottaa EU:ta ottamaan selkeästi kantaa ja tukemaan demokratia- ja ihmisoikeuslausekkeita [...] sekä tutkimaan mahdollisuutta käynnistää Pakistanin kanssa erityinen ihmisoikeusvuoropuhelu". Ehdotan tähän seuraavaa suullista tarkistusta: "kuten on jo tehty Intian kanssa".
(Suullinen tarkistus hyväksyttiin.)
- Ennen tarkistuksesta 13 toimitettua äänestystä:
Jo Leinen
(EN) Tarkistuksen sanamuoto on seuraava: "[...] varoittaa silti Euroopan unionia ja kansainvälistä yhteisöä, että Kašmirin kiista aiheuttaa edelleen vakavan konfliktin vaaran alueella ja maailmassa laajemminkin [...]". Suullinen tarkistus kuuluu seuraavasti: "[...] varoittaa silti Euroopan unionia ja kansainvälistä yhteisöä, että Kašmirin kiista on aiheuttanut vakavan konfliktin vaaran alueella, [...]".
(Suullinen tarkistus hylättiin.)
- Tarkistuksesta 52 toimitetun äänestyksen jälkeen:
Sajjad Karim
(EN) Arvoisa puhemies, olen ymmärtänyt, että ALDE-ryhmän sihteeristö oli esittänyt suullista tarkistustani koskevan pyynnön. Voisitteko ystävällisesti tarkistaa asian papereistanne?
Puhemies
Tällainen pyyntö on saatettu esittää, mutta sitä ei mainita papereissani. Meidän on näin ollen edettävä tavanomaiseen tapaan.
